title: Decizia 2011/499/PESC a Consiliului din 1 august 2011 de modificare și de prelungire a Deciziei 2010/450/PESC de numire a Reprezentantului Special al Uniunii Europene pentru Sudan

text:
               11.8.2011

               RO

               Jurnalul Oficial al Uniunii Europene

               L 206/50

         DECIZIA 2011/499/PESC A CONSILIULUI
   din 1 august 2011
   de modificare și de prelungire a Deciziei 2010/450/PESC de numire a Reprezentantului Special al Uniunii Europene pentru Sudan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 11 august 2010, Consiliul a adoptat Decizia 2010/450/PESC (1) de numire a doamnei Rosalind MARSDEN în calitate de Reprezentant Special al Uniunii Europene (RSUE) pentru Sudan pentru perioada 1 septembrie 2010-31 august 2011.

               (2)

               La 9 iulie 2011, Republica Sudanul de Sud și-a declarat independența și, prin urmare, RSUE acoperă două țări independente.

               (3)

               Doamna Rosalind MARSDEN ar trebui să fie numită în calitate de RSUE pentru Republica Sudan și pentru Republica Sudanul de Sud pentru perioada 9 iulie 2011-30 iunie 2012. Prin urmare, Decizia 2010/450/PESC ar trebui să fie modificată și prelungită.

               (4)

               RSUE își va îndeplini mandatul în contextul unei situații care s-ar putea deteriora și care ar putea împiedica realizarea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2010/450/PESC se modifică după cum urmează:

               1.

               Titlul deciziei se înlocuiește cu următorul titlu:

               2.

               Articolele 1, 2 și 3 se înlocuiesc cu următorul text:
               „Articolul 1
               Reprezentantul Special al Uniunii Europene
               Doamna Rosalind MARSDEN este numită în calitate de Reprezentant Special al Uniunii Europene (RSUE) pentru Republica Sudan (denumită în continuare «Sudan») și pentru Republica Sudanul de Sud (denumită în continuare «Sudanul de Sud») pentru perioada 9 iulie 2011-30 iunie 2012. Mandatul RSUE se poate încheia mai devreme, în cazul în care Consiliul decide în acest sens, la propunerea Înaltului Reprezentant al Uniunii pentru afaceri externe și politica de securitate (ÎR).
               Articolul 2
               Obiectivele politicii
               Mandatul RSUE se bazează pe obiectivele politicii Uniunii Europene (denumită în continuare «UE» sau «Uniunea») în ceea ce privește Sudanul și Sudanul de Sud, în colaborare cu părțile sudaneze, Uniunea Africană (UA), Organizația Națiunilor Unite (ONU) și alte părți interesate naționale, regionale și internaționale, pentru a realiza o coexistență pașnică între Sudan și Sudanul de Sud, în urma expirării Acordului global de pace (AGP) și a independenței Sudanului de Sud de la 9 iulie 2011. Printre obiectivele politicii Uniunii se numără contribuția activă la rezolvarea oricăror chestiuni rămase nesoluționate în ceea ce privește AGP sau post-AGP și ajutorul acordat părților pentru punerea în aplicare a ceea ce a fost convenit; sprijinirea eforturilor de stabilizare a zonei volatile de frontieră nord-sud; promovarea construcției instituționale și a stabilității, a securității și a dezvoltării în Sudanul de Sud; facilitarea unei soluții politice pentru conflictul din Darfur; promovarea guvernanței democratice, a asumării responsabilității și a respectării drepturilor omului, inclusiv cooperarea cu Curtea Penală Internațională; menținerea angajamentului în partea de est a Sudanului; și îmbunătățirea accesului umanitar pe teritoriul Sudanului și Sudanului de Sud.
               În plus, mandatul RSUE se bazează pe obiectivele politicii Uniunii de a contribui la atenuarea și eliminarea amenințărilor la adresa stabilității Sudanului de Sud și a regiunii extinse din partea Armatei de Rezistență a Domnului (LRA).
               Articolul 3
               Mandat
               (1)   În vederea realizării obiectivelor politicii, mandatul RSUE constă în:

                           (a)

                           asigurarea de legături cu Guvernul Sudanului, Guvernul Sudanului de Sud, partidele politice din Sudan și din Sudanul de Sud, cu mișcările armate din Darfur, cu societatea civilă și cu organizațiile neguvernamentale, în scopul urmăririi obiectivelor politicii Uniunii;

                           (b)

                           menținerea unei strânse cooperări cu ONU, UA și în special Grupul la nivel înalt de punere în aplicare al UA pentru Sudan (AUHIP), Liga Statelor Arabe, Agenția Interguvernamentală pentru Dezvoltare și alte părți interesate importante regionale și internaționale, inclusiv Trimisul Special al SUA;

                           (c)

                           participarea în forurile internaționale și publice relevante pentru promovarea obiectivelor politicii Uniunii și a coerenței eforturilor internaționale în privința Sudanului;

                           (d)

                           contribuția la eforturile internaționale de facilitare a unui acord de pace global, favorabil incluziunii și durabil pentru Darfur, în strânsă colaborare cu ONU, UA, Guvernul Qatarului și alte părți interesate internaționale;

                           (e)

                           promovarea respectării drepturilor omului prin menținerea de contacte periodice cu autoritățile relevante din Sudan și din Sudanul de Sud, cu Biroul Procurorului din cadrul Curții Penale Internaționale, Oficiul Înaltului Comisar pentru Drepturile Omului și cu observatorii pentru drepturile omului activi în regiune;

                           (f)

                           contribuția la punerea în aplicare a politicii Uniunii cu privire la drepturile omului, inclusiv a orientărilor Uniunii cu privire la drepturile omului, în special a orientărilor UE privind copiii și conflictele armate, precum și cu privire la violența împotriva femeilor și fetelor și combaterea tuturor formelor de discriminare a acestora, și a politicii Uniunii referitoare la Rezoluția 1325 (2000) a Consiliului de Securitate al ONU (RCSONU) privind femeile, pacea și securitatea, inclusiv prin monitorizarea și raportarea evoluțiilor, precum și prin formularea de recomandări în acest sens;

                           (g)

                           contribuția activă la punerea în aplicare a unei abordări globale a Uniunii în privința Sudanului și a Sudanului de Sud, după cum a convenit Consiliul Afaceri Externe din 20 iunie 2011;

                           (h)

                           supravegherea și coordonarea angajamentului Uniunii cu toate părțile interesate relevante pentru a sprijini eforturile de atenuare și eliminare a amenințărilor la adresa civililor și a stabilității în Sudanul de Sud și în regiunea extinsă din partea LRA.

                     (2)   În vederea îndeplinirii mandatului său, printre altele, RSUE:

                           (a)

                           consiliază și raportează în ceea ce privește definirea pozițiilor Uniunii în forurile internaționale în scopul promovării și consolidării proactive a unei abordări politice consecvente a UE în privința Sudanului și a Sudanului de Sud;

                           (b)

                           menține o privire de ansamblu asupra tuturor activităților Uniunii și cooperează strâns cu delegațiile Uniunii de la Khartoum și Juba, cu delegația Uniunii pe lângă UA de la Addis Abeba și cu delegația Uniunii pe lângă ONU de la New York;

                           (c)

                           contribuie la procesul și la activitățile politice legate de rezolvarea oricăror chestiuni rămase nesoluționate în ceea ce privește AGP sau post-AGP, ajută părțile să pună în aplicare ceea ce a fost convenit și sprijină eforturile în domeniul construcției instituționale în Sudanul de Sud;

                           (d)

                           contribuie la punerea în aplicare a politicii Uniunii cu privire la drepturile omului, inclusiv a orientărilor Uniunii cu privire la drepturile omului, în special a orientărilor UE privind copiii și conflictele armate, precum și cu privire la violența împotriva femeilor și fetelor și combaterea tuturor formelor de discriminare a acestora, și a politicii UE referitoare la RCSONU 1325 (2000) privind femeile, pacea și securitatea, inclusiv prin monitorizarea și raportarea evoluțiilor în acest sens; și

                           (e)

                           urmărește și elaborează rapoarte cu privire la respectarea de către părțile din Sudan și din Sudanul de Sud a RCSONU relevante, în special 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010).”

               3.

               La articolul 4 se adaugă următorul alineat:
               „(3)   RSUE își desfășoară activitatea în strânsă coordonare cu Serviciul European de Acțiune Externă (SEAE).”

               4.

               La articolul 5, alineatul (1) se înlocuiește cu următorul text:
               „(1)   Valoarea de referință financiară de 1 820 000 EUR se majorează cu 955 000 EUR pentru a acoperi cheltuielile legate de mandatul RSUE pentru perioada 1 septembrie 2010-30 iunie 2012.”

               5.

               Articolul 6 se înlocuiește cu următorul text:
               „Articolul 6
               Constituirea și componența echipei
               (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
               (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru sau o instituție a Uniunii este acoperit de statul membru în cauză, de respectiva instituție a Uniunii sau de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie repartizați pe lângă RSUE. Personalul contractat internațional trebuie să fie format din resortisanți ai statelor membre.
               (3)   Toți membrii personalului detașat rămân sub autoritatea administrativă a statului membru din care provin, a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
               (4)   Se mențin birourile RSUE la Bruxelles, Khartoum și Juba, având în componență personalul de asistență politică, logistică și administrativă necesar.”

               6.

               Articolul 8 se înlocuiește cu următorul text:
               „Articolul 8
               Securitatea informațiilor UE clasificate
               RSUE și membrii echipei acestuia respectă principiile și standardele minime de securitate stabilite prin Decizia 2001/292/UE a Consiliului din 31 martie 2011 privind normele de securitate pentru protecția informațiilor UE clasificate (2).

               7.

               Articolul 10 se înlocuiește cu următorul text:
               „Articolul 10
               Securitatea
               În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea personalului aflat sub directa sa autoritate, în special prin:

                           (a)

                           elaborarea unui plan de securitate specific misiunii, care include măsuri de securitate fizice, organizaționale și procedurale, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

                           (b)

                           garantarea că întreg personalul desfășurat în afara Uniunii beneficiază de asigurările necesare pentru un grad înalt de risc, conform condițiilor specifice zonei de misiune;

                           (c)

                           asigurarea că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au beneficiat, înainte de sosirea în zona de misiune sau după aceasta, de cursuri adecvate de instruire în domeniul securității, pe baza clasificărilor de risc atribuite zonei de misiune;

                           (d)

                           asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și furnizând Consiliului, ÎR și Comisiei rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.”

               8.

               La articolul 11, alineatul (2) se înlocuiește cu următorul text:
               „(2)   RSUE prezintă în mod periodic COPS rapoarte cu privire la situația din Darfur și la situația din Sudan și din Sudanul de Sud.”

               9.

               La articolul 12, alineatul (2) se înlocuiește cu următorul text:
               „(2)   Pe teren, se menține o strânsă legătură cu șefii delegațiilor Uniunii, inclusiv în Khartoum, Juba, Addis Abeba și New York, precum și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE stabilește, de asemenea, legături cu alți actori internaționali și regionali de pe teren.”

               10.

               Articolul 13 se înlocuiește cu următorul text:
               „Articolul 13
               Reexaminare
               Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă Consiliului, ÎR și Comisiei un raport privind progresele înregistrate până la sfârșitul lunii ianuarie 2012, precum și un raport cuprinzător privind executarea mandatului la încheierea acestuia.”

         Articolul 2
   Prezenta decizie intră în vigoare la data adoptării.
   Se aplică de la 9 iulie 2011.

      Adoptată la Bruxelles, 1 august 2011.

            Pentru Consiliu

            Președintele

         M. DOWGIELEWICZ

      (1)  JO L 211, 12.8.2010, p. 42.

      (2)  JO L 141, 27.5.2011, p. 17.”


title: 2008/200/CE: Decizia Comisiei din 20 februarie 2008 de încheiere a procedurii de examinare a practicilor comerciale aplicate de Argentina în legătură cu importurile de produse textile și de îmbrăcăminte

text:
               5.3.2008

               RO

               Jurnalul Oficial al Uniunii Europene

               L 60/34

      DECIZIA COMISIEI

   din 20 februarie 2008
   de încheiere a procedurii de examinare a practicilor comerciale aplicate de Argentina în legătură cu importurile de produse textile și de îmbrăcăminte
   (2008/200/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 3286/94 al Consiliului din 22 decembrie 1994 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (1), în special articolul 11 alineatul (1),
   întrucât:
   A.   CADRUL PROCEDURAL

               (1)

               În data de 11 octombrie 1999, Euratex (Organizația Europeană a Produselor Textile și de Îmbrăcăminte) a depus o plângere conform articolului 4 din Regulamentul (CE) nr. 3286/94 al Consiliului (denumit în continuare „regulament”) în numele membrilor săi deja exportatori către Argentina și a celor doritori să o facă.

               (2)

               Reclamantul susține că vânzările comunitare de produse textile și de îmbrăcăminte în Argentina făceau obiectul unor obstacole în calea comerțului în sensul articolului 2 alineatul (1) din regulament, și anume „orice practică comercială adoptată sau menținută de o țară terță cu privire la care dreptul de a intenta o acțiune este consacrat de normele comerciale internaționale”. Presupusele obstacole în calea comerțului au fost următoarele:

                           (a)

                           controlul înainte de expediere și valorile în vamă minime;

                           (b)

                           cerințele excesive privind certificatele de origine;

                           (c)

                           cerința de a prezenta un formular de declarație privind compoziția produsului;

                           (d)

                           o cerință de etichetare excesiv de constrângătoare;

                           (e)

                           o taxă statistică și o taxă pe valoarea adăugată discriminatorie.

               (3)

               Reclamantul a reclamat și faptul că aceste practici produc efecte comerciale defavorabile în sensul prevederilor articolului 2 alineatul (4) din regulament.

               (4)

               În consecință, după consultarea comitetului consultativ instituit de regulament, Comisia a decis că existau suficiente probe pentru a justifica inițierea unei proceduri de examinare cu scopul de a analiza problemele de drept și de fapt angajate. Prin urmare, s-a deschis o procedură de examinare la 27 noiembrie 1999 (2).

         B.   CONSTATĂRILE PROCEDURII DE EXAMINARE

               (5)

               În 2000, ancheta asupra certificatului de origine a constatat că cerințele constrângătoare păreau să încalce articolul VIII.3 și articolul X din GATT 1994, precum și articolul 7.1 din Acordul OMC privind produsele textile și îmbrăcămintea și să contravină recomandărilor articolului VIII.1 litera (c) din GATT 1994. Măsurile privind cerințele de etichetare par să violeze articolul 2.2 din Acordul OMC asupra barierelor din calea comerțului și să contravină recomandărilor articolului VIII.1 litera (c) din GATT 1994. Cât privește exigențele referitoare la formularul de declarație privind compoziția produsului, ele par să încalce articolul 2 din Acordul OMC privind procedurile în materie de licențe de import. Cât despre procedura de control a valorii în vamă, serviciile Comisiei nu au avut posibilitatea de a lua o poziție definitivă din cauza introducerii recente a unei noi legi referitoare la această problemă. În legătură cu controlul înainte de expediere nu s-a constatat încălcarea niciunei dispoziții particulare din Acordul OMC privind controlul înainte de expediere. Cu toate acestea, el nu părea a fi conform scopului și principiilor acordului. În sfârșit, nu s-a constatat nicio încălcare a regulilor OMC privind taxa statistică, iar chestiunea taxei discriminatorii pe valoarea adăugată a fost deja abordată în cadrul unei alte proceduri din cadrul regulamentului privind barierele în calea comerțului privind importul în Argentina de piei prelucrate (3).

               (6)

               Ancheta a conchis, de asemenea, că măsurile analizate, prin cumularea lor, au produs sau amenință să producă efecte contrarii dispozițiilor articolului 2 alineatul (4) din regulament.

         C.   EVOLUȚII ULTERIOARE SFÂRȘITULUI ANCHETEI

               (7)

               După încheierea anchetei au avut loc discuții de-a lungul anilor cu autoritățile argentiniene în scopul obținerii unui acord amiabil care să elimine sau să atenueze treptat obstacolele în calea comerțului mai sus menționate.

               (8)

               În privința practicilor referitoare la evaluarea vamală, situația s-a îmbunătățit în ultimii ani. Transparența a fost ameliorată odată cu participarea producătorilor și a exportatorilor europeni la determinarea valorilor indicative pentru evaluarea vamală. Controlul înainte de expediere a fost eliminat, iar obligația formularului de declarație privind compoziția produselor nu pare a crea nicio problemă exportatorilor.

               (9)

               În problema certificatului de origine, s-a obținut un progres substanțial prin adoptarea documentului Instruccion General No 9/2002 de la Direccion General de Aduanas în 8 februarie 2002. Până nu demult, principalul obstacol rămas în calea comerțului întâmpinat de industria europeană era obligația, în cazul comerțului triunghiular, de a prezenta autorităților argentiniene nu numai certificatul de origine, dar și factura emisă de producătorul bunurilor provenind dintr-o țară terță către exportatorul din țara de expediere, ridicând astfel problema confidențialității tranzacției originale. Prin adoptarea documentului Nota External No 3/07 de către Administracion Federal de Ingresos Publicos (Subdireccion general tecnico legal aduanera), Argentina a revocat efectiv obligația de a produce o copie a facturii originale, înlocuită în prezent de un certificat emis de către autoritățile competente din țara de expediere, de exemplu, una dintre camerele de comerț, legalizat ulterior în țara de expediere de către consulatul argentinian.

               (10)

               În privința cerințelor de etichetare legate de aplicarea obligatorie a timbrelor fiscale, autoritățile argentiniene au furnizat informații conform cărora costul respectivei cerințe este deosebit de limitat prin comparație cu valoarea mărfii expediate. Apare astfel clar că eventualele efecte contrarii ale acestui ultim obstacol în calea comerțului nu au și nu pot avea un impact material nici asupra economiei Comunității sau unei regiuni a Comunității, nici asupra sectorului producător de textile din aceasta.

         D.   EVOLUȚII ULTERIOARE SFÂRȘITULUI ANCHETEI

               (11)

               În lumina analizei de mai sus, se consideră că procedura de examinare a condus la o situație satisfăcătoare privind obstacolele întâmpinate de comerț, prin comparație cu presupunerile pretinse în reclamația înaintată de Euratex, sau că, privitor la aplicarea timbrelor fiscale, măsura analizată nu are, în ea însăși, un impact material asupra regiunilor producătoare de textile din Comunitatea Europeană. Procedura de examinare ar trebui deci să fie încheiată, conform articolului 11 alineatul (1) din regulament.

               (12)

               Comitetul consultativ a fost consultat asupra măsurilor prevăzute în prezenta decizie,

         DECIDE:
   Articol unic
   Se încheie procedura de examinare a măsurilor impuse de Argentina în legătură cu importurile de produse textile și de îmbrăcăminte.

      Adoptat la Bruxelles, 20 februarie 2008.

            Pentru Comisie

         Peter MANDELSON

            Membru al Comisiei

      (1)  JO L 349, 31.12.1994, p. 71. Regulament modificat prin Regulamentul (CE) nr. 396/95 (JO L 41, 23.2.1995, p. 3).

      (2)  JO C 340, 27.11.1999, p. 70.

      (3)  JO L 295, 4.11.1998, p. 46.


title: Decizia (UE, Euratom) 2016/1125 a Consiliului din 8 iulie 2016 de numire a unui membru, propus de Republica Portugheză, în cadrul Comitetului Economic și Social European

text:
               12.7.2016

               RO

               Jurnalul Oficial al Uniunii Europene

               L 187/15

         DECIZIA (UE, Euratom) 2016/1125 A CONSILIULUI
   din 8 iulie 2016
   de numire a unui membru, propus de Republica Portugheză, în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea guvernului portughez,
   având în vedere avizul Comisiei Europene,
   întrucât:

               (1)

               La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Lino DA SILVA MAIA,

         ADOPTĂ PREZENTA DECIZIE:
   Articolul 1
   Domnul José Custódio LEIRIÃO, Member of the National Confederation of Solidarity Institutions (CNIS), este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.
   Articolul 2
   Prezenta decizie intră în vigoare la data adoptării.

      Adoptată la Bruxelles, 8 iulie 2016.

            Pentru Consiliu

            Președintele

         M. LAJČÁK

      (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


               15.12.2016

               RO

               Jurnalul Oficial al Uniunii Europene

               C 468/284

         P7_TA(2013)0563
   Numirea unui membru al Curții de Conturi (Danièle Lamarque – FR)
   Decizia Parlamentului European din 11 decembrie 2013 privind privind propunerea de numire a dnei Danièle Lamarque ca membră a Curții de Conturi (C7-0311/2013 – 2013/0809(NLE))
   (Procedura de consultare)
   (2016/C 468/64)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C7–0311/2013),

               —

               având în vedere articolul 108 din Regulamentul său de procedură,

               —

               având în vedere raportul Comisiei pentru control bugetar (A7-0437/2013),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 7 noiembrie 2013, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz favorabil privind propunerea Consiliului de numire a Danièle Lamarque ca membră a Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


title: 2009/844/CE: Decizia Parlamentului European și a Consiliului din 21 octombrie 2009 privind mobilizarea Fondului de Solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               19.11.2009

               RO

               Jurnalul Oficial al Uniunii Europene

               L 304/5

      DECIZIA PARLAMENTULUI EUROPEAN ȘI A CONSILIULUI

   din 21 octombrie 2009
   privind mobilizarea Fondului de Solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2009/844/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 26,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (2),
   având în vedere propunerea Comisiei,
   întrucât:

               (1)

               Uniunea Europeană a creat un Fond de Solidaritate al Uniunii Europene („fondul”) pentru a-și exprima solidaritatea față de populația din regiunile afectate de catastrofe naturale.

               (2)

               Acordul interinstituțional din 17 mai 2006 permite mobilizarea fondului în limita unui plafon anual de 1 miliard EUR.

               (3)

               Regulamentul (CE) nr. 2012/2002 cuprinde dispozițiile care permit mobilizarea fondului.

               (4)

               Italia a depus o cerere pentru mobilizarea fondului, referitoare la o catastrofă naturală cauzată de un cutremur,

         DECID:
   Articolul 1
   În cadrul bugetului general al Uniunii Europene pentru exercițiul financiar 2009, se mobilizează Fondul de Solidaritate al Uniunii Europene pentru suma de 493 771 159 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 21 octombrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         C. MALMSTRÖM

      (1)  JO C 139, 14.6.2006, p. 1.

      (2)  JO L 311, 14.11.2002, p. 3.


title: 2009/517/CE: Decizia Consiliului din 22 iunie 2009 privind încheierea Acordului între Comunitatea Europeană și Republica Islamică Pakistan privind anumite aspecte ale serviciilor aeriene

text:
               3.7.2009

               RO

               Jurnalul Oficial al Uniunii Europene

               L 173/11

      DECIZIA CONSILIULUI

   din 22 iunie 2009
   privind încheierea Acordului între Comunitatea Europeană și Republica Islamică Pakistan privind anumite aspecte ale serviciilor aeriene
   (2009/517/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               La data de 5 iunie 2003, Consiliul a autorizat Comisia să inițieze negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

               (2)

               Comisia a negociat, în numele Comunității, un acord între Comunitatea Europeană și Republica Islamică Pakistan privind anumite aspecte ale serviciilor aeriene (1) („acordul”), în conformitate cu mecanismele și directivele din anexa la Decizia Consiliului de autorizare a Comisiei în vederea inițierii de negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

               (3)

               Acordul a fost semnat în numele Comunității la 24 februarie 2009, sub rezerva încheierii acestuia la o dată ulterioară, în conformitate cu Decizia 2009/302/CE a Consiliului (2).

               (4)

               Acordul ar trebui să fie aprobat,

         DECIDE:
   Articolul 1
   Acordul între Comunitatea Europeană și Republica Islamică Pakistan privind anumite aspecte ale serviciilor aeriene se aprobă prin prezenta decizie în numele Comunității.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să procedeze la notificarea prevăzută la articolul 8 alineatul (1) din acord.

      Adoptată la Luxemburg, 22 iunie 2009.

            Pentru Consiliu

            Președintele

         J. ŠEBESTA

      (1)  JO L 84, 31.3.2009, p. 34.

      (2)  JO L 84, 31.3.2009, p. 33.


title: Decizia Consiliului din 19 decembrie 1991 privind încheierea Acordului sub forma unui schimb de scrisori între Comunitatea Economică Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană referitor la modificarea Convenției din 20 mai 1987 privind un regim de tranzit comun

text:
               02/Volumul 05

               RO

               Jurnalul Ofícial al Uniunii Europene

               135

         31993D0069

               L 025/26

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 19 decembrie 1991
   privind încheierea Acordului sub forma unui schimb de scrisori între Comunitatea Economică Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană referitor la modificarea Convenției din 20 mai 1987 privind un regim de tranzit comun
   (93/69/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât articolul 15 alineatul (2) din Convenția dintre Comunitatea Economică Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind un regim de tranzit comun (1) conferă comisiei mixte înființate prin convenția în cauză competența de a elabora recomandări privind modificarea convenției;
   întrucât convenția a fost modificată pentru a se ține seama de modificările intervenite recent în reglementările referitoare la tranzitul comunitar în cadrul reformelor aduse acestui regim în vederea realizării pieței interne la 1 ianuarie 1993;
   întrucât modificările în cauză fac obiectul Recomandării nr. 1/91 a Comisiei mixte; întrucât acordul sub forma unui schimb de scrisori privind recomandarea în cauză trebuie aprobat,
   DECIDE:
   Articolul 1
   Se aprobă, în numele Comunității, Acordul sub forma unui schimb de scrisori între Comunitatea Economică Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană referitor la modificarea Convenției din 20 mai 1987 privind un regim de tranzit comun.
   Textul acordului este anexat la prezenta decizie.
   Articolul 2
   Președintele Consiliului este autorizat să desemneze persoana împuternicită să semneze acordul prin care Comunitatea își asumă obligații.

      Adoptată la Bruxelles, 19 decembrie 1991.

            Pentru Consiliu

            Președintele

         P. DANKERT

      (1)  JO L 226, 13.8.1987, p. 1.


title: 2014/268/UE: Decizia Consiliului din 6 mai 2014 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți

text:
               13.5.2014

               RO

               Jurnalul Oficial al Uniunii Europene

               L 138/102

         DECIZIA CONSILIULUI
   din 6 mai 2014
   privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți
   (2014/268/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 165 alineatul (4), articolul 166 alineatul (4) și articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, inter alia, Protocolul 31 la Acordul privind SEE.

               (3)

               Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți.

               (4)

               Este oportun să se extindă cooperarea părților contractante la Acordul privind SEE pentru a include Regulamentul (UE) nr. 1288/2013 al Parlamentului European și al Consiliului (3).

               (5)

               Protocolul 31 la Acordul privind SEE ar trebui, așadar, modificat pentru ca această cooperare extinsă să poată fi realizată de la 1 ianuarie 2014.

               (6)

               Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniune în cadrul Comitetului mixt al SEE cu privire la modificarea propusă a Protocolului 31 la Acordul privind SEE, privind cooperarea în domenii specifice în afara celor patru libertăți, se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 6 mai 2014.

            Pentru Consiliu

            Președintele

         G. STOURNARAS

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  Regulamentul (UE) nr. 1288/2013 al Parlamentului European și al Consiliului din 11 decembrie 2013 de instituire a acțiunii „Erasmus +”: Programul Uniunii pentru educație, formare, tineret și sport și de abrogare a Deciziilor nr. 1719/2006/CE, nr. 1720/2006/CE și nr. 1298/2008/CE (JO L 347, 20.12.2013, p. 50).

      PROIECT DE
      DECIZIE NR. …/2014 A COMITETULUI MIXT AL SEE
      din …
      de modificare a Protocolului 31 la Acordul privind SEE, privind cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolele 86 și 98,
      întrucât:

                  (1)

                  Este oportun să se extindă cooperarea dintre părțile contractante la Acordul privind SEE pentru a include Regulamentul (UE) nr. 1288/2013 al Parlamentului European și al Consiliului din 11 decembrie 2013 de instituire a acțiunii „Erasmus+”: Programul Uniunii pentru educație, formare, tineret și sport și de abrogare a Deciziilor nr. 1719/2006/CE, nr. 1720/2006/CE și nr. 1298/2008/CE (1).

                  (2)

                  Prin urmare, Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată de la 1 ianuarie 2014,

            ADOPTĂ PREZENTA DECIZIE:
      Articolul 1
      Articolul 4 din Protocolul 31 la Acordul privind SEE se modifică după cum urmează:

                  1.

                  După alineatul (2m) se introduce următorul alineat:

                              „(2n)

                              De la 1 ianuarie 2014, statele AELS participă la următorul program:

                                          —

                                             32013 R 1288: Regulamentul (UE) nr. 1288/2013 al Parlamentului European și al Consiliului din 11 decembrie 2013 de instituire a acțiunii «Erasmus+»: Programul Uniunii pentru educație, formare, tineret și sport și de abrogare a Deciziilor nr. 1719/2006/CE, nr. 1720/2006/CE și nr. 1298/2008/CE (JO L 347, 20.12.2013, p. 50).”

                  2.

                  Textul de la alineatul (3) se înlocuiește cu următorul text:
                  „Statele AELS contribuie financiar, în conformitate cu articolul 82 alineatul (1) litera (a) din acord, la programele și acțiunile menționate la alineatele (1), (2), (2a), (2b), (2c), (2d), (2e), (2f), (2g), (2h), (2i), (2j), (2k), (2l), (2m) și (2n).”

            Articolul 2
      Prezenta decizie intră în vigoare în ziua următoare datei la care s-a efectuat ultima notificare în conformitate cu articolul 103 alineatul (1) din Acordul privind SEE (2).
      Prezenta decizie se aplică de la 1 ianuarie 2014.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles, …

               Pentru Comitetul mixt al SEE,

               Președintele

               Secretarii Comitetului mixt al SEE

         (1)  JO L 347, 20.12.2013, p. 50.

         (2)  [Nu au fost semnalate obligații constituționale.] [Au fost semnalate obligații constituționale.]


title: 2014/47/UE: Decizia Consiliului din 28 ianuarie 2014 de numire a opt membri portughezi și a șapte supleanți portughezi în cadrul Comitetului Regiunilor

text:
               30.1.2014

               RO

               Jurnalul Oficial al Uniunii Europene

               L 27/60

         DECIZIA CONSILIULUI
   din 28 ianuarie 2014
   de numire a opt membri portughezi și a șapte supleanți portughezi în cadrul Comitetului Regiunilor
   (2014/47/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului portughez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Opt locuri de membri în cadrul Comitetului Regiunilor au devenit vacante ca urmare a încheierii mandatelor domnului José CORREIA, domnului Manuel FREXES, domnului Francisco MESQUITA MACHADO, domnului Carlos PINTO, domnului Carlos PINTO DE SÁ, domnului Joaquim RAPOSO, domnului Rui RIO și domnului Fernando RUAS.

               (3)

               Șapte locuri de supleanți au devenit vacante ca urmare a încheierii mandatelor domnului Álvaro AMARO, domnului António BORGES, domnului Joaquim DIAS VALENTE, domnului Carlos MARTA, domnului António Jorge NUNES, domnului Vítor PROENÇA și domnului Jaime SOARES.

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul José Agostinho RIBAU ESTEVES, Presidente da Câmara Municipal de Aveiro;

                           —

                           domnul Álvaro DOS SANTOS AMARO, Presidente da Câmara Municipal da Guarda;

                           —

                           domnul José Maria DA CUNHA COSTA, Presidente da Câmara Municipal de Viana do Castelo;

                           —

                           domnul Basílio Adolfo DE MENDONÇA HORTA DA FRANCA, Presidente da Câmara Municipal de Sintra;

                           —

                           domnul António Gonçalves BRAGANÇA FERNANDES, Presidente da Câmara Municipal da Maia;

                           —

                           domnul Carlos Manuel RODRIGUES PINTO DE SÁ, Presidente da Câmara Municipal de Évora;

                           —

                           domnul João Nuno FERREIRA GONÇALVES DE AZEVEDO, Presidente da Câmara Municipal de Mangualde;

                           —

                           domnul Luís Filipe SOROMENHO GOMES, Presidente da Câmara Municipal de Vila Real de Santo António;

                     și

               (b)

               în calitate de supleanți:

                           —

                           domnul Luís Manuel DOS SANTOS CORREIA, Presidente da Câmara Municipal de Castelo Branco;

                           —

                           domnul Francisco Manuel LOPES, Presidente da Câmara Municipal de Lamego;

                           —

                           domnul Paulo Jorge FRAZÃO BATISTA SANTOS, Presidente da Câmara Municipal da Batalha;

                           —

                           domnul Vitor Manuel MARTINS GUERREIRO, Presidente da Câmara Municipal de Săo Brás de Alportel;

                           —

                           domnul António BENJAMIM PEREIRA, Presidente da Câmara Municipal de Esposende;

                           —

                           domnul Vitor Manuel CHAVES DE CARO PROENÇA, Presidente da Câmara Municipal Alcácer do Sal;

                           —

                           domnul Luís Miguel CORREIA ANTUNES, Presidente da Câmara Municipal da Lousã.

         Articolul 2
   Prezenta decizie intră în vigoare la data adoptării.

      Adoptată la Bruxelles, 28 ianuarie 2014.

            Pentru Consiliu

            Președintele

         G. STOURNARAS

      (1)  JO L 348, 29.12.2009, p. 22

      (2)  JO L 12, 19.1.2010, p. 11.


title: Decizia Consiliului din 21 decembrie 2006 privind încheierea Acordului sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte

text:
Anunţ juridic important

|

32006D1006

Jurnalul Oficial L 411 , 30/12/2006 p. 0027 - 0029 Jurnalul Oficial L 200 , 01/08/2007 p. 0674 - 0675

		Decizia Consiliuluidin 21 decembrie 2006privind încheierea Acordului sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte(2006/1006/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 300 alineatul (2) coroborat cu articolul 37,având în vedere propunerea Comisiei,întrucât:(1) Comunitatea, pe de o parte, și Guvernul Danemarcei și Guvernul local al Groenlandei, pe de altă parte, au negociat un acord de parteneriat în domeniul pescuitului, furnizând pescarilor din Comunitate posibilități de pescuit în apele din zona economică exclusivă a Groenlandei.(2) Ca urmare a acestor negocieri, s-a parafat un nou acord de parteneriat în domeniul pescuitului la 2 iunie 2006.(3) Acordul în domeniul pescuitului dintre Comunitatea Economică Europeană, pe de o parte, și Guvernul Danemarcei și Guvernul local al Groenlandei, pe de altă parte [1], se abrogă prin noul acord de parteneriat în domeniul pescuitului.(4) Datorită expirării, la 31 decembrie 2006, a celui de-al patrulea protocol de stabilire a condițiilor de pescuit prevăzute de Acordul în domeniul pescuitului între Comunitatea Economică Europeană și Guvernul Danemarcei și Guvernul local al Groenlandei, astfel cum a fost modificat prin Protocolul încheiat prin Regulamentul (CE) nr. 1245/2004 al Consiliului [2], și pentru a evita orice întrerupere a accesului navelor de pescuit comunitare la resursele piscicole din zona economică exclusivă a Groenlandei, ambele părți au parafat un acord sub forma unui schimb de scrisori care prevede aplicarea provizorie a noului acord de parteneriat în domeniul pescuitului de la 1 ianuarie 2007. Având în vedere urgența subiectului, este imperativ să se acorde o derogare de la perioada de șase săptămâni menționată la punctul I.3 din Protocolul privind rolul parlamentelor naționale în Uniunea Europeană, anexat la Tratatul privind Uniunea Europeană și la Tratatele de instituire a Comunităților Europene.(5) Este în interesul Comunității să aprobe acordul sub forma unui schimb de scrisori.(6) Este necesar să se definească metoda de repartizare a posibilităților de pescuit între statele membre,DECIDE:Articolul 1Acordul sub forma unui schimb de scrisori privind aplicarea provizorie a Acordului de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local al Groenlandei, pe de altă parte, se aprobă în numele Comunității.Textul acordului se anexează la prezenta decizie.Articolul 2Repartizarea posibilităților de pescuit, inclusiv a licențelor obținute în temeiul acordului menționat la articolul 1, se desfășoară în conformitate cu articolul 20 din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului [3].Articolul 3Statele membre ale căror nave pescuiesc în temeiul prezentului acord adresează Comisiei o notificare cu privire la cantitățile din fiecare stoc capturate în cadrul zonei de pescuit groenlandeze, în conformitate cu Regulamentul (CE) nr. 500/2001 al Comisiei din 14 martie 2001 de stabilire a normelor de aplicare a Regulamentului (CEE) nr. 2847/93 al Consiliului în ceea ce privește controlul capturilor realizate de navele de pescuit comunitare în apele țărilor terțe și în mare liberă [4].Articolul 4Președintele Consiliului este autorizat să desemneze persoanele împuternicite să semneze acordul sub forma unui schimb de scrisori care să angajeze Comunitatea.Adoptată la Bruxelles, 21 decembrie 2006.Pentru ConsiliuPreședinteleJ. Korkeaoja[1] JO L 29, 1.2.1985, p. 9.[2] JO L 237, 8.7.2004, p. 1.[3] JO L 358, 31.12.2002, p. 59.[4] JO L 73, 15.3.2001, p. 8.--------------------------------------------------


title: 2011/596/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/206

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2009
   (2011/596/UE)
   PARLAMENTUL EUROPEAN,
   având în vedere conturile anuale finale ale Agenției de Aprovizionare a Euratom pentru exercițiul financiar 2009,
   având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7–0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de Aprovizionare a Euratom (3), în special articolul 8,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0144/2011),

               1.

               acordă directorului general al Agenției de Aprovizionare a Euratom descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 6.

      (2)  JO L 248, 16.9.2002, p. 1.

      (3)  JO L 41, 15.2.2008, p. 15.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/207

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Agenției de Aprovizionare a Euratom pentru exercițiul financiar 2009,
   având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7–0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de Aprovizionare a Euratom (3), în special articolul 8,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0144/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât Curtea de Conturi a subliniat, de asemenea, în Raportul său pentru 2009 faptul că Statutul Agenției nu respectă articolul 54 din Tratatul de instituire a Comunității Europene a Energiei Atomice;

               C.

               întrucât, în urma Deciziei 2008/114/CE, Euratom, Agenția de Aprovizionare a Euratom, cu sediul la Luxemburg din 1958, și-a schimbat statutul și a devenit agenție,

               1.

               constată că, în 2009, Agenția nu a primit nicio subvenție pentru finanțarea activităților sale operaționale și că toate cheltuielile efectuate de aceasta în cadrul execuției bugetului aferent exercițiului financiar 2009 au fost suportate de Comisie; observă că această situație persistă de la crearea Agenției în 2008;

               2.

               constată, așadar, că, deoarece nu are un buget autonom, Agenția este, de facto, integrată în structurile Comisiei;

               3.

               subliniază totuși că această situație contravine Statutului Agenției și că ridică problema necesității de a menține Agenția în forma și organizarea actuală;

               4.

               ia act, cu toate acestea, de răspunsul Agenției, care argumentează că situația actuală reflectă echilibrul dintre, pe de o parte, o relație clară cu Comisia (de exemplu, Comisia poate să emită directive și să numească directorul general al Agenției) și, pe de altă parte, un anumit grad de autonomie juridică și financiară (de exemplu, Agenția cosemnează toate contractele comerciale legate de achiziționarea de materiale nucleare, ceea ce îi permite să garanteze aplicarea politicii de diversificare a surselor de aprovizionare); observă, de asemenea, că acest echilibru este conform cu Tratatul Euratom;

               5.

               constată că, în conformitate cu articolul 3 din Statutul său, Agenția și-a selectat un auditor intern care și-a preluat atribuțiile la 1 iulie 2009;

               6.

               ia act de scrisoarea din 31 martie 2011 din partea directorului general, care recunoaște problema menționată mai sus și oferă informații detaliate privind măsurile inițiale luate conform solicitării autorității care acordă descărcarea de gestiune; solicită directorului general să informeze în continuare autoritatea care acordă descărcarea de gestiune cu privire la măsurile suplimentare luate și progresele înregistrate;

               7.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (5) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 6.

      (2)  JO L 248, 16.9.2002, p. 1.

      (3)  JO L 41, 15.2.2008, p. 15.

      (4)  JO L 357, 31.12.2002, p. 72.

      (5)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: Decizia Consiliului din 21 mai 1997 privind încheierea acordului de cooperare vamală și asistență reciprocă în domeniul vamal între Comunitatea Europeană și Statele Unite ale Americii

text:
Anunţ juridic important

|

31997D0541

Official Journal L 222 , 12/08/1997 P. 0016 - 0016 Ediţie specială în limba cehă Chapter 02 Volume 08 P. 344  - 344 Ediţie specială în limba estonă Chapter 02 Volume 08 P. 344  - 344 Ediţie specială în limba maghiară Chapter 02 Volume 08 P. 344  - 344 Ediţie specială în limba lituaniană Chapter 02 Volume 08 P. 344  - 344 Ediţie specială în limba letonă Chapter 02 Volume 08 P. 344  - 344 Ediţie specială în limba malteză Chapter 02 Volume 08 P. 344  - 344 Ediţie specială în limba polonă Chapter 02 Volume 08 P. 344  - 344 Ediţie specială în limba slovacă Chapter 02 Volume 08 P. 344  - 344 Ediţie specială în limba slovenă Chapter 02 Volume 08 P. 344  - 344

		19970521Decizia Consiliuluidin 21 mai 1997privind încheierea acordului de cooperare vamală și asistență reciprocă în domeniul vamal între Comunitatea Europeană și Statele Unite ale Americii(97/541/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză,având în vedere propunerea Comisiei,întrucât, la 5 aprilie 1993, Consiliul a autorizat Comisia să negocieze, în numele Comunității, acorduri de cooperare vamală cu unii dintre principalii parteneri comerciali ai Comunității;întrucât este necesar să se aprobe acordul de cooperare vamală și de asistență reciprocă în domeniul vamal între Comunitatea Europeană și Statele Unite ale Americii,DECIDE:Articolul 1Acordul de cooperare vamală și asistență reciprocă în domeniul vamal între Comunitatea Europeană și Statele Unite ale Americii se aprobă în numele Comunității.Textul acordului se anexează la prezenta decizie.Articolul 2Comisia, sprijinită de reprezentanții statelor membre, reprezintă Comunitatea în cadrul Comitetului mixt de cooperare vamală instituit în conformitate cu articolul 22 din acord.Articolul 3Președintele Consiliului este autorizat să numească persoanele împuternicite să semneze acordul prin care Comunitatea își asumă obligații.Articolul 4Președintele Consiliului procedează, în numele Comunității, la notificarea prevăzută la articolul 23 din acord.Articolul 5Prezenta decizie se publică în Jurnalul Oficial al Comunităților Europene.Adoptată la Bruxelles, 21 mai 1997.Pentru ConsiliuPreședinteleM. Patijn--------------------------------------------------


Decizia Parlamentului European din 10 iulie 2007privind cererea de apărare a imunităţii i privilegiilor lui Ashley Mote (2007/2122(IMM))


title: 2011/487/PESC: Decizia 2011/487/PESC a Consiliului din 1 august 2011 de modificare a Poziției comune 2002/402/PESC privind unele măsuri restrictive împotriva lui Osama ben Laden, a membrilor organizației Al-Qaida, precum și a talibanilor și a altor persoane, grupuri, întreprinderi și entități asociate cu aceștia

text:
               2.8.2011

               RO

               Jurnalul Oficial al Uniunii Europene

               L 199/73

         DECIZIA 2011/487/PESC A CONSILIULUI
   din 1 august 2011
   de modificare a Poziției comune 2002/402/PESC privind unele măsuri restrictive împotriva lui Osama ben Laden, a membrilor organizației Al-Qaida, precum și a talibanilor și a altor persoane, grupuri, întreprinderi și entități asociate cu aceștia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 mai 2002, Consiliul a adoptat Poziția comună 2002/402/PESC (1).

               (2)

               La 17 iunie 2011, Consiliul de Securitate al Organizației Națiunilor Unite a adoptat Rezoluția 1989 (2011) [RCSONU 1989 (2011)] luând notă cu preocupare de continua amenințare pentru pacea și securitatea internațională pe care o reprezintă Al-Qaida și alte persoane, grupuri, întreprinderi și entități asociate cu aceasta și reafirmând hotărârea Consiliului de Securitate de a aborda toate aspectele respectivei amenințări.

               (3)

               În acest context, RCSONU 1989 (2011) a menținut măsurile restrictive impuse în prealabil prin punctul 8 litera (c) din Rezoluția 1333 (2000) și punctele 1 și 2 din Rezoluția 1390 (2002), referitoare la Al-Qaida și alte persoane, grupuri, întreprinderi și entități asociate cu aceasta, inclusiv cele la care se face trimitere în secțiunea C („Persoane asociate cu Al-Qaida”) și în secțiunea D („Entități și alte grupuri și întreprinderi asociate cu Al-Qaida”), din lista consolidată stabilită în conformitate cu Rezoluțiile 1267 (1999) și 1333 (2000), precum și cele desemnate după data adoptării RCSONU 1989 (2011).

               (4)

               Poziția comună 2002/402/PESC ar trebui modificată în consecință.

               (5)

               Măsurile de punere în aplicare ale Uniunii sunt prevăzute în Regulamentul (CE) nr. 881/2002 al Consiliului (2),

         ADOPTĂ PREZENTA DECIZIE:
   Articolul 1
   Poziția comună 2002/402/PESC se modifică după cum urmează:

               1.

               Titlul se înlocuiește cu următorul text:

               2.

               Articolul 1 se înlocuiește cu următorul text:
               „Articolul 1
               Prezenta poziție comună se aplică membrilor organizației Al-Qaida, precum și altor persoane, grupuri, întreprinderi și entități asociate cu aceștia, menționate în lista întocmită în temeiul RCSONU 1267(1999) și 1333(2000), care trebuie actualizată periodic de către comitetul creat în temeiul RCSONU 1267(1999).”

         Articolul 2
   Prezenta decizie intră în vigoare la data adoptării.

      Adoptată la Bruxelles, 1 august 2011.

            Pentru Consiliu

            Președintele

         M. DOWGIELEWICZ

      (1)  JO L 139, 29.5.2002, p. 4.

      (2)  Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (JO L 139, 29.5.2002, p. 9).


title: Decizia Comisiei din 24 octombrie 2005 de constituire a grupului de experți în domeniul comerțului electronic

text:
Anunţ juridic important

|

32005D0752

Official Journal L 282 , 26/10/2005 P. 0020 - 0021

		20051024Decizia Comisieidin 24 octombrie 2005de constituire a grupului de experți în domeniul comerțului electronic(2005/752/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) În cadrul Directivei 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (directiva privind comerțul electronic) [1], statele membre au fost solicitate să desemneze unul sau mai multe puncte naționale de contact pentru intensificarea cooperării cu alte state membre [articolul 19 alineatul (2) din directivă].(2) Ulterior, primul raport privind aplicarea Directivei 2000/31/CE privind comerțul electronic [COM(2003) 702 final din 21 noiembrie 2003] a prevăzut, la capitolul șapte, concentrarea Comisiei, de acum înainte "pe asigurarea funcționării practice a cooperării administrative și schimbul permanent de informații dintre Comisie și statele membre".(3) De altfel, este util ca statele membre să poată discuta problemele întâmpinate în aplicarea directivei privind comerțul electronic și aspectele care apar în domeniul comerțului electronic. Este, de asemenea, important să se încurajeze și faciliteze cooperarea dintre acestea și Comisie. În consecință, grupul de experți va reprezenta un forum util pentru schimbul de opinii privind implementarea și aplicarea practică a directivei, inclusiv informații privind codurile de conduită întocmite de asociațiile de consumatori și cele profesionale, codurile de conduită privind publicitatea on-line de către profesiile reglementate; jurisprudența națională, în special referitoare la dispozițiile privind răspunderea; noile evoluții menționate la articolul 21 din directivă, cum ar fi răspunderea furnizorilor de hiperlegături și de servicii de motoare de căutare, precum și proceduri de notificare și retragere ("notice and take down"). Grupul va permite, de asemenea, analizarea eventualei sfere de aplicare a rapoartelor de evaluare ulterioare referitoare la aplicarea directivei privind comerțul electronic.(4) Regulamentul (CE) nr. 2006/2004 al Parlamentului European și al Consiliului din 27 octombrie 2004 privind cooperarea dintre autoritățile naționale însărcinate să asigure aplicarea legislației în materie de protecție a consumatorului (regulamentul privind cooperarea în materie de protecție a consumatorului) [2] instituie o rețea de autorități publice responsabile cu protecția intereselor economice ale consumatorilor, armonizează parțial competențele acestora de investigare și executare și prevede acorduri de asistență reciprocă între acestea. Dispozițiile Directivei 2000/31/CE privind protecția intereselor economice ale consumatorului intră în domeniul de aplicare al regulamentului. Comitetul constituit pentru punerea în aplicare a Regulamentului (CE) nr. 2006/2004 trebuie să informeze cu regularitate grupul de experți în domeniul comerțului electronic cu privire la activitățile sale care pot fi relevante pentru grup,DECIDE:Articolul 1Se constituie grupul de experți în domeniul comerțului electronic (denumit în continuare "grupul").Articolul 2MisiuneComisia poate consulta grupul cu privire la orice chestiune referitoare la directiva privind comerțul electronic. Este vorba, printre altele, de următoarele domenii:- cooperarea administrativă în cadrul procedurii prevăzute la articolul 3 alineatele (4)-(6), pentru a limita libertatea de a presta servicii a unui anumit prestator de servicii al societății informaționale;- informații privind codurile de conduită întocmite la nivel comunitar de asociații sau organizații comerciale, profesionale și de consumatori, menite să contribuie la punerea adecvată în aplicare a articolelor 5-15 din directivă (articolul 16 din directivă);- coduri de conduită privind publicitatea on-line de către profesiile reglementate (articolul 8 din directivă);- jurisprudența națională, în special referitoare la dispozițiile privind răspunderea, inclusiv hotărârile luate pentru soluționarea litigiilor pe cale extrajudiciară [articolul 17 și articolul 19 alineatul (5) din directivă];- domenii care se află, în prezent, în afara domeniului de aplicare al secțiunii din directivă privind răspunderea, dar menționate la articolul 21, cum ar fi procedurile de notificare și retragere ("notice and take down"), legăturile virtuale și motoarele de căutare;- domeniul de aplicare al rapoartelor de evaluare ulterioare referitoare la aplicarea directivei privind comerțul electronic (articolul 21 din directivă).Președintele grupului poate recomanda Comisiei să consulte grupul cu privire la orice problemă în domeniu.Chestiunile de cooperare administrativă care intră, de asemenea, în domeniul de aplicare al Regulamentului (CE) nr. 2006/2004 privind dispozițiile Directivei 2000/31/CE de protecție a intereselor consumatorilor ar trebui, de asemenea, dezbătute de comitetul constituit pentru punerea în aplicare a Regulamentului (CE) nr. 2006/2004. Comitetul va informa grupul de experți în mod regulat.Articolul 3Componența. Numirea în funcție(1) Membrii grupului ar trebui să fie puncte naționale de contact desemnate în temeiul articolului 19 alineatul (2) din directiva privind comerțul electronic (un membru pentru fiecare stat membru) și reprezentanți ai Comisiei.(2) Grupul este compus dintr-un număr de membri corespunzător numărului de state membre ale Comunității Europene și din reprezentanți ai Comisiei.(3) Membrii rămân în funcție până la înlocuirea sau încheierea mandatului acestora.(4) Membrii care nu mai sunt în măsură să contribuie eficient la lucrările grupului, cei care demisionează sau nu respectă condițiile prevăzute la articolul 3 alineatul (1) sau la articolul 287 din tratat pot fi înlocuiți cu un nou membru pentru restul mandatului.Articolul 4FuncționareGrupul este prezidat de un reprezentant al Comisiei.Grupul, în acord cu Comisia, poate constitui grupuri de lucru care să examineze subiecte specifice pe baza unui mandat. Grupurile de lucru sunt dizolvate de îndată ce mandatele acestora sunt îndeplinite.Comisia poate invita experți și observatori competenți în domeniu să participe la activitatea grupului și/sau a grupurilor de lucru.Informațiile obținute pe parcursul lucrărilor grupului sau a subgrupurilor nu pot fi difuzate, în cazul în care Comisia consideră că sunt confidențiale.Grupul de experți în domeniul comerțului electronic adoptă, de comun acord, regulamentul de procedură pe baza unui model adoptat de Comisie [anexa III la SEC(2005) 1004].Articolul 5ReuniuniGrupul și subgrupurile se reunesc de obicei la sediul Comisiei, în forma și conform calendarului stabilit de Comisie.Secretariatul grupului este asigurat de către Comisie. Membrii interesați ai personalului Comisiei pot participa la reuniunile grupului și ale grupurilor de lucru și pot lua parte la dezbateri.Comisia poate publica pe internet, în limba de origine a documentului respectiv, orice concluzie, rezumat, concluzie parțială sau document de lucru al grupului sau al grupurilor sale de lucru.Articolul 6Cheltuieli pentru reuniuniComisia rambursează cheltuielile de deplasare și de ședere ale membrilor, observatorilor și experților, care privesc activitățile grupului, în conformitate cu dispozițiile în vigoare în cadrul Comisiei. Membrii nu sunt remunerați pentru sarcinile îndeplinite.Articolul 7Intrare în vigoarePrezenta decizie se aplică de la data publicării în Jurnalul Oficial al Uniunii Europene.Adoptată la Bruxelles, 24 octombrie 2005.Pentru ComisieCharlie McCreevyMembru al Comisiei[1] JO L 178, 17.7.2000, p. 1.[2] JO L 364, 9.12.2004, p. 1.--------------------------------------------------


title: Decizia Consiliului din 14 aprilie 1997 de modificare a Deciziei 91/116/CEE de constituire a Comitetului consultativ european pentru informația statistică în domeniile economic și social

text:
               05/Volumul 05

               RO

               Jurnalul Ofícial al Uniunii Europene

               8

         31997D0255

               L 102/32

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 14 aprilie 1997
   de modificare a Deciziei 91/116/CEE de constituire a Comitetului consultativ european pentru informația statistică în domeniile economic și social
   (97/255/CEE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere proiectul de decizie prezentat de Comisie,
   întrucât articolul 4 din Decizia 91/116/CEE (1) precizează numărul de membri din care este format Comitetul;
   întrucât, dată fiind aderarea Austriei, Finlandei și Suediei, este necesar să se adapteze în consecință numărul de membri ai Comitetului,
   ADOPTĂ PREZENTA DECIZIE:
   Articolul 1
   Articolul 4 din Decizia 91/116/CEE se înlocuiește cu următorul text:

      „Articolul 4
      Comitetul este format din:

                  —

                  patru membri reprezentând Comisia, dintre care unul va fi responsabil de politica informației statistice;

                  —

                  președintele Comitetului pentru statistici monetare, financiare și ale balanței de plăți;

                  —

                  președinți sau directori generali ai institutelor naționale de statistică ale statelor membre;

                  —

                  doi reprezentanți pentru fiecare stat membru numiți de Consiliu, după consultarea Comisiei, dintre care reprezentanți de marcă ai diverselor categorii sociale și economice și cercuri științifice. În scopul numirii acestor membri, fiecare stat membru prezintă Consiliului o listă a celor patru candidați. Consiliul trebuie să ia în considerare necesitatea ca diferitele categorii sociale și economice și domeniul științific să fie reprezentate adecvat.”

   Articolul 2
   Prezenta decizie se publică în Jurnalul Oficial al Comunităților Europene.

      Adoptată la Luxemburg, 14 aprilie 1997.

            Pentru Consiliu

            Președintele

         J. VAN AARTSEN

      (1)  JO L 59, 6.3.1991, p. 21.


title: Decizia Comitetului politic și de securitate EUJUST LEX/2/2009 din 15 decembrie 2009 privind numirea șefului misiunii pentru misiunea integrată a Uniunii Europene de sprijinire a statului de drept în Irak, EUJUST LEX

text:
               19.12.2009

               RO

               Jurnalul Oficial al Uniunii Europene

               L 338/92

      DECIZIA COMITETULUI POLITIC ȘI DE SECURITATE EUJUST LEX/2/2009
   din 15 decembrie 2009
   privind numirea șefului misiunii pentru misiunea integrată a Uniunii Europene de sprijinire a statului de drept în Irak, EUJUST LEX
   (2009/982/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 alineatul (3),
   având în vedere Acțiunea comună 2009/475/PESC a Consiliului din 11 iunie 2009 privind misiunea integrată a Uniunii Europene de sprijinire a statului de drept în Irak, EUJUST LEX, în special articolul 9 alineatul (2),
   întrucât:

               (1)

               La 11 iunie 2009, Consiliul a adoptat Acțiunea comună 2009/475/PESC privind misiunea integrată a Uniunii Europene de sprijinire a statului de drept în Irak, EUJUST LEX. Respectiva acțiune comună expiră la 30 iunie 2010.

               (2)

               În temeiul articolului 9 alineatul (2) din Acțiunea comună 2009/475/PESC, Comitetul politic și de securitate este autorizat să adopte decizii privind numirea șefului misiunii.

               (3)

               Înaltul Reprezentant al Uniunii pentru afaceri externe și politica de securitate a propus ca dl Francisco DÍAZ ALCANTUD să fie numit în calitate de șef al misiunii EUJUST LEX până la 30 iunie 2010.

         DECIDE:
   Articolul 1
   Dl Francisco DÍAZ ALCANTUD este numit în calitate de șef al misiunii integrate a Uniunii Europene de sprijinire a statului de drept în Irak, EUJUST LEX, pentru perioada cuprinsă între 1 ianuarie 2010 și 30 iunie 2010.
   Articolul 2
   Prezenta decizie se notifică dlui Francisco DÍAZ ALCANTUD.
   Prezenta decizie produce efecte la data notificării sale.

      Adoptată la Bruxelles, 15 decembrie 2009.

            Pentru Comitetul politic și de securitate,

         O. SKOOG

            Președintele


title: Decizia nr. 339/15/COL a Autorității AELS de Supraveghere din 16 septembrie 2015 prin care Norvegia este autorizată să aplice derogări de la anumite norme comune în materie de siguranță a aviației în temeiul articolului 14 alineatul (6) din actul menționat la punctul 66n din anexa XIII la Acordul privind Spațiul Economic European [Regulamentul (CE) nr. 216/2008 al Parlamentului European și al Consiliului privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE, astfel cum a fost modificat] [2016/1812]

text:
               13.10.2016

               RO

               Jurnalul Oficial al Uniunii Europene

               L 276/14

         DECIZIA NR. 339/15/COL A AUTORITĂȚII AELS DE SUPRAVEGHERE
   din 16 septembrie 2015
   prin care Norvegia este autorizată să aplice derogări de la anumite norme comune în materie de siguranță a aviației în temeiul articolului 14 alineatul (6) din actul menționat la punctul 66n din anexa XIII la Acordul privind Spațiul Economic European [Regulamentul (CE) nr. 216/2008 al Parlamentului European și al Consiliului privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE, astfel cum a fost modificat] [2016/1812]
   AUTORITATEA AELS DE SUPRAVEGHERE,
   având în vedere articolul 14 alineatele (6) și (7) din actul menționat la punctul 66n din anexa XIII la Acordul privind SEE, astfel cum a fost adaptat prin Decizia nr. 163/2011 a Comitetului mixt al SEE din 19 decembrie 2011 de modificare a anexei XIII (Transporturi) la Acordul privind SEE (1) [Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (2), astfel cum a fost modificat],
   având în vedere punctul CAT.POL.A.210 litera (b) subpunctele 2, 4 și 5 din anexa IV la actul menționat la punctul 66nf din anexa XIII la Acordul privind SEE [Regulamentul (UE) nr. 965/2012 al Comisiei din 5 octombrie 2012 de stabilire a cerințelor tehnice și a procedurilor administrative referitoare la operațiunile aeriene în temeiul Regulamentului (CE) nr. 216/2008 al Parlamentului European și al Consiliului (3), astfel cum a fost modificat],
   astfel cum au fost adaptate la Acordul privind SEE prin Protocolul 1 la acesta,
   având în vedere avizul Comitetului pentru transporturi al AELS emis la 21 august 2015,
   întrucât:

               (1)

               Norvegia a solicitat autorizarea de a aplica anumite derogări de la normele comune în materie de siguranță a aviației prevăzute în normele de punere în aplicare a Regulamentului (CE) nr. 216/2008.

               (2)

               În temeiul articolului 14 alineatul (7) din regulamentul menționat, astfel cum a fost adaptat, Autoritatea AELS de Supraveghere a evaluat necesitatea derogării solicitate și nivelul de protecție care decurge din aplicarea acesteia, pe baza recomandărilor emise de Agenția Europeană de Siguranță a Aviației la 26 iunie 2015 (doc. nr. 762327). Autoritatea concluzionează, pe baza măsurilor de atenuare a riscurilor descrise în notificarea transmisă de Norvegia, că derogarea notificată de aceasta îndeplinește cerințele prevăzute la articolul 14 alineatul (6) din Regulamentul (CE) nr. 216/2008.

               (3)

               În temeiul articolului 14 alineatul (7) din Regulamentul (CE) nr. 216/2008, astfel cum a fost adaptat, derogarea acordată unui stat membru se notifică tuturor statelor membre, care au, de asemenea, dreptul să aplice respectiva derogare.

               (4)

               În temeiul articolului 1 din Decizia nr. 163/2011 și al adaptării de la punctul 3 litera (a) din anexa la decizia menționată, se consideră că termenul „stat membru (state membre)” include, pe lângă semnificația acestuia din regulamentul menționat anterior, și statele AELS.

               (5)

               Descrierea derogării și condițiile aferente acesteia ar trebui să fie de natură să le permită și altor state AELS în sensul Regulamentului (CE) nr. 216/2008, astfel cum a fost adaptat, să aplice respectiva măsură atunci când acestea se află în aceeași situație, fără a fi necesar să obțină o nouă aprobare din partea Autorității AELS de Supraveghere. Cu toate acestea, statele AELS în sensul Regulamentului (CE) nr. 216/2008, astfel cum a fost adaptat, ar trebui să notifice aplicarea derogărilor către Autoritatea AELS de Supraveghere, Agenția Europeană de Siguranță a Aviației și autoritățile naționale din domeniul aviației, întrucât aceste derogări pot avea efecte în afara statului în cauză.

               (6)

               În temeiul articolului 1 din Decizia nr. 163/2011 și al adaptării de la punctul 3 litera (e) din anexa la decizia menționată, Comisia Europeană comunică statelor membre ale UE informațiile cu privire la o decizie luată în temeiul articolului 14 alineatul (7) din Regulamentul (CE) nr. 216/2008, primite de la Autoritatea AELS de Supraveghere.

               (7)

               Prezenta decizie ar trebui, prin urmare, să fie notificată tuturor statelor membre ale AELS și Comisiei Europene, pentru a fi comunicată statelor membre ale UE.

               (8)

               Măsurile prevăzute în prezenta decizie sunt conforme cu avizul Comitetului AELS pentru transporturi,

         ADOPTĂ PREZENTA DECIZIE:
   Articolul 1
   Norvegia poate autoriza, în temeiul Regulamentului (CE) nr. 216/2008, derogări de la anumite norme de punere în aplicare, astfel cum se precizează în anexa la prezenta decizie, sub rezerva respectării condițiilor specificate în secțiunea 2 din anexa la prezenta decizie.
   Articolul 2
   Toate statele AELS sunt îndreptățite să aplice măsurile menționate la articolul 1, astfel cum se precizează în anexa la prezenta decizie, sub rezerva respectării obligației de notificare prevăzute la articolul 14 alineatul (6) din Regulamentul (CE) nr. 216/2008, astfel cum a fost adaptat.
   Articolul 3
   Prezenta decizie se adresează Norvegiei. Prezenta decizie este autentică în limba engleză.
   Articolul 4
   Prezenta decizie se notifică Norvegiei, Islandei, Principatului Liechtenstein și Comisiei Europene.

      Adoptată la Bruxelles, 16 septembrie 2015.

            Pentru Autoritatea AELS de Supraveghere

         Helga JÓNSDÓTTIR

            Membru al Colegiului

         Markus SCHNEIDER

            Director interimar

      (1)  JO L 76, 15.3.2012, p. 51.

      (2)  JO L 79, 19.3.2008, p. 1.

      (3)  JO L 296, 25.10.2012, p. 1.

      ANEXĂ

         DEROGARE SOLICITATĂ DE NORVEGIA CU PRIVIRE LA REGULAMENTUL (UE) NR. 965/2012 ÎN CEEA CE PRIVEȘTE OBSTACOLAREA LA DECOLARE LA AEROPORTURILE MO I RANA (ENRA) ȘI ØRSTA-VOLDA (ENOV)

      1.   Descrierea derogării

      Prin derogare de la punctul CAT.POL.A.210 litera (b) alineatele (2), (4) și (5) (privind obstacolarea la decolare) din anexa IV (Partea CAT) la Regulamentul (UE) nr. 965/2012 (1), astfel cum a fost modificat, Norvegia poate să acorde operatorului aerian Widerøe Flyveselskap AS autorizația de a utiliza, pentru aeronavele sale Bombardier Dash 8, un unghi de înclinare de maximum 25°, între 100 ft și 400 ft, pentru operațiuni desfășurate pe două aeroporturi diferite, Mo i Rana (ENRA) și Ørsta-Volda (ENOV).
      2.   Condiții aferente aplicării derogării

      Această derogare se aplică operatorului aerian Widerøe Flyveselskap AS, pe baza măsurilor suplimentare pe care acesta le-a pus în aplicare pentru a atinge un nivel de siguranță echivalent cu cel atins prin aplicarea cerințelor tehnice și a procedurilor administrative comune prevăzute în Regulamentul (UE) nr. 965/2012, astfel cum a fost modificat. Măsurile suplimentare sunt descrise în recomandarea Agenției Europene de Siguranță a Aviației din data de 26 iunie 2015 (doc. nr. 762327) și se referă la: pregătirea inițială și periodică a piloților, cerințele în materie de familiarizare a echipajului, mijloacele vizuale ajutătoare pentru orientarea manevrelor de întoarcere și luminarea obstacolelor, condițiile meteorologice, restricțiile privind tipurile lichidului de dejivrare, Suplimentul 47 la Manualul de zbor al aeronavei (2), care acoperă procedurile de operare și aspectele legate de desfășurarea acestora, utilizarea, la decolare, a unei valori unice (15°) a flapsului, pentru a evita decolarea în condițiile unei configurări necorespunzătoare a flapsului, utilizarea programului de monitorizare a datelor de zbor pentru a supraveghea unghiul inițial de înclinare la urcare, utilizarea programului de monitorizare a conformității care include audituri anuale ale departamentului pentru performanță și pregătire; în plus, programul de supraveghere permanentă al Autorității Aeronautice Civile din Norvegia ia în considerare elementele de atenuare a riscurilor și condițiile de aprobare ale operatorului aerian Widerøe Flyveselskap AS.

         (1)  Actul menționat la punctul 66nf din anexa XIII la Acordul privind SEE [Regulamentul (UE) nr. 965/2012, astfel cum a fost adaptat la Acordul privind SEE prin Protocolul 1 la acesta.

         (2)  De Havilland Inc., Suplimentul 47 la Manualul de zbor pentru aeronavele de tip Dash 8: „Operațiuni cu un unghi de înclinare de 25° (numai pentru operatorii din Norvegia)”.


title: 2010/393/: Decizia Comisiei din 14 iulie 2010 de încheiere a procedurii antisubvenție privind importurile de anumite dispozitive de fixare din oțel inox și componente ale acestora originare din India și Malaysia

text:
               15.7.2010

               RO

               Jurnalul Oficial al Uniunii Europene

               L 180/28

         DECIZIA COMISIEI
   din 14 iulie 2010
   de încheiere a procedurii antisubvenție privind importurile de anumite dispozitive de fixare din oțel inox și componente ale acestora originare din India și Malaysia
   (2010/393/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 14,
   după consultarea Comitetului consultativ,
   întrucât:
   A.   PROCEDURĂ

               (1)

               La 30 iunie 2009, Comisia Europeană (denumită în continuare „Comisia”) a primit o plângere privind o presupusă subvenționare prejudiciabilă a importurilor de anumite dispozitive de fixare din oțel inox și componente ale acestora, originare din India și Malaysia (denumite în continuare „țările în cauză”).

               (2)

               Plângerea a fost depusă de European Industrial Fasteners Institute („EIFI”) în numele unor producători reprezentând un procent considerabil, și anume mai mult de 25 %, din totalul producției Uniunii de anumite dispozitive de fixare din oțel inox, în temeiul articolului 9 alineatul (1) și al articolului 10 alineatul (6) din regulamentul de bază.

               (3)

               Plângerea conținea elemente de probă prima facie privind existența unei subvenții și a prejudiciului material rezultat din aceasta, care au fost considerate suficiente pentru a justifica inițierea unei proceduri antisubvenție.

               (4)

               Înainte de inițierea procedurii și în temeiul articolului 10 alineatul (7) din regulamentul de bază, Comisia a notificat guvernele țărilor în cauză că i-a fost transmisă o plângere documentată corespunzător care pretindea că importurile subvenționate de anumite dispozitive de fixare din oțel inox și componente ale acestora originare din țările în cauză provocau prejudicii materiale industriei Uniunii. Guvernele țărilor în cauză au fost invitate separat pentru consultări în scopul de a clarifica situația cu privire la conținutul plângerii și de a ajunge la o soluție de comun acord. În decursul consultărilor, nu s-a ajuns la nicio soluție de comun acord.

               (5)

               În urma consultării Comitetului consultativ, Comisia a inițiat, în consecință, printr-un aviz publicat în Jurnalul Oficial al Uniunii Europene
                   (2), o procedură antisubvenție privind importurile în Uniune de anumite dispozitive de fixare din oțel inox și componente ale acestora, originare din țările în cauză, care se încadrează în prezent la următoarele coduri NC: 7318 12 10, 7318 14 10, 7318 15 30, 7318 15 51, 7318 15 61 și 7318 15 70.

               (6)

               În aceeași zi, Comisia a inițiat o procedură antidumping privind importurile în Uniune de anumite dispozitive de fixare din oțel inox și componente ale acestora originare din țările în cauză (3).

               (7)

               Comisia a trimis chestionare industriei din Uniune și oricărei asociații cunoscute de producători de pe teritoriul acesteia, producătorilor-exportatorilor din țările în cauză, oricărei asociații de producători-exportatori, importatorilor, oricărei asociații cunoscute de importatori, precum și autorităților din țările în cauză. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere în termenul menționat în avizul de deschidere.

         B.   RETRAGEREA PLÂNGERII ȘI ÎNCHEIEREA PROCEDURII

               (8)

               Prin scrisoarea din 1 aprilie 2010, adresată Comisiei, EIFI și-a retras în mod oficial plângerea.

               (9)

               În conformitate cu articolul 14 alineatul (1) din regulamentul de bază, procedura poate fi încheiată atunci când plângerea este retrasă, cu excepția cazului în care încheierea nu ar fi în interesul Uniunii.

               (10)

               Comisia a considerat că prezenta procedură ar trebui încheiată, dat fiind că ancheta nu a evidențiat niciun motiv care să arate că încheierea nu ar fi în interesul Uniunii. Părțile interesate au fost informate în consecință și li s-a acordat posibilitatea de a prezenta observații. Nu au fost primite observații care să indice că încheierea nu ar fi în interesul Uniunii.

               (11)

               Prin urmare, Comisia concluzionează că procedura antisubvenție privind importurile în Uniune de anumite dispozitive de fixare din oțel inox și componente ale acestora originare din țările în cauză ar trebui încheiată,

         ADOPTĂ PREZENTA DECIZIE:
   Articolul 1
   Procedura antisubvenție privind importurile de anumite dispozitive de fixare din oțel inox și componente ale acestora, originare din India și Malaysia, care se încadrează în prezent la codurile NC 7318 12 10, 7318 14 10, 7318 15 30, 7318 15 51, 7318 15 61 și 7318 15 70, se încheie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 14 iulie 2010.

            Pentru Comisie

            Președintele

         José Manuel BARROSO

      (1)  JO L 188, 18.7.2009, p. 93.

      (2)  JO C 190, 13.8.2009, p. 32.

      (3)  JO C 190, 13.8.2009, p. 27.